Veiligheid by Voëlklip
My voorstel vir veiligheid by Voëlklip. Kry 'n vragmotor met 'n hyskraan. Dan plekke waar groot klippe opgelaai kan word. George-omgewing het baie rotse om sy naam in ere te herstel. Laai klippe af om 'n wal te vorm as 'n barrier. So sal die natuur ons help.
Ek is seker daar is persone wat so 'n vragmotor en drywer sal sponsor. As al die besorgdes elkeen R10 gee vir brandstof gaan daar immers iets gedoen kan word. Almal wag dat IEMAND 'n versperring moet opsit. Dit sal niks kos en bly deel van die natuur. Dit hoef nie eens gesement word nie en kan lyk soos 'n natuurlike rotstuin wat 'n garden of hope kan word.
Dit sal seker tyd in beslag neem, maar as daar 200 m per week gedoen word, stuur ons beslis 'n boodskap uit dat ons empatie het met ons omgewing en sy mense en besoekers. Die eienaar kan dan beslis ook nie kla dat daar onnatuurlike verandering op sy eiendom gedoen word nie.
In 'n neutedop... 'n lorrie met 'n optelarm. Groot klippe. Duisende in die natuur. Laai klippe of en laai dit af langs mekaar op die gevaarlike area. Almal dra by vir brandstof. Let the people put their money where their mouth is. Almal wat so kritiseer en bespiegel oor redes en kritiseer ... daai data geld kan 'n druppel petrol ingooi. Laat George nou lewens red en nie neem.